

**ИЗВЕШТАЈ О РАДУ ЦЕНТРА ЗА СОЦИЈАЛНИ РАД „СОЛИДАРНОСТ“ У КРАГУЈЕВЦУ ЗА 2024. ГОДИНУ**

**К р а г у ј е в а ц, април 2025. године**

**САДРЖАЈ**

ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД "СОЛИДАРНОСТ"

I УВОД

1.Предмет извештавања............................................................................................................ 3

2.Основа за израду извештаја о раду ...................................................................................... 5

3.Основна социо економска обележја града Крагујевца......................................................... 6

II КАПАЦИТЕТИ ЦЕНТРА ЗА СОЦИЈАЛНИ РАД "СОЛИДАРНОСТ"

1.Организација рада Центра...................................................................................................10

2.Запослени у Центру..............................................................................................................11

3.Услови рада...........................................................................................................................14

4.Техничка опремљеност Центра...........................................................................................14

5.Обука и усавршавање запослених......................................................................................16

III КОРИСНИЦИ ПРАВА И УСЛУГА ЦЕНТРА ЗА СОЦИЈАЛНИ РАД

1.Koрисници услуга.................................................................................................................18

2.Заступљеност деце.............................................................................................................. 20

3.Заступљеност пунолетних корисника................................................................................. 25

4.Заштита жртава породичног насиља.................................................................................. 31

5.Социо-материјално угрожена лица..................................................................................... 35

IV ОСТАЛИ СТРУЧНИ ПОСЛОВИ

1.Остали стручни послови.....................................................................................................38

2.Услуге у локалној заједници...............................................................................................40

3.Сарадња са локалном самоуправом и другим институцијама........................................ 40

4.Аналитичко-истраживачки рад...........................................................................................41

V

ЗАКЉУЧНА РАЗМАТРАЊА..................................................................................................41

**ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД"СОЛИДАРНОСТ"**

|  |  |
| --- | --- |
|  Центар за социјални рад  |  „Солидарност“ у Крагујевцу |
| Директор | Предраг Ивковић, дипл.правник |
| Oпштина ( и округ ) | Крагујевац | Шумадијски | Централна Србија |
| е-маил | kragujevac.csr@minrzs.gov.rs |
| Адреса и поштански број | Светозара Марковића бр. 43, 34000 Крагујевац |
| Телефони | 034/332-627, 034/332-620, 034/334-674 |
| Година оснивања ЦСР |  1961 |

**I УВОД**

* **Предмет извештавања**

Центар за социјални рад је установа социјалне заштите са јавним овлашћењима која одлучује о остваривању права корисника утврђених Законом о социјалној заштити и коришћењу услуга социјалне заштите, које обезбеђује Република Србија, локална самоуправа и врши друге послове утврђене законом и прописима.

Центар за социјални рад, у складу са актима града Крагујевца учествује у пословима планирања и развоја социјалне заштите локалној заједници, иницира и развија превентивне и друге програме који доприносе задовољавању индивидуалних и заједничких потреба грађана у области социјалне заштите.

Јавна овлашћења Центар за социјални рад "Солидарност" реализује кроз примену следећих закона, подзаконских аката, одлука, стратегија и осталих прописа:

* Закона о социјалној заштити("Службени гласник РС", бр. 24/11 и 117/2022- одлукаУС) ;
* Породичног закона РС ( Сл.гласник РС бр.1/2005, бр.72/2011- др.закон и 6/2015) ;
* Кривичног законика- ("Сл. гласник РС", бр. 85/2005, 88/2005;107/2005; 72/2009, 111/2009, 121/2012, 104/2013 i 108/2014,94/2016 и 35/2019);
* Закона о прекршајима ("Сл. гласник РС", бр. 65/2013 i 13/2016, 98/2016- одлука УС, 91/2019,91/2019-др.закон и 112/2022 – одлука УС);
* Закона о малолетним учиниоцима кривичних дела и кривично правној заштити малолетних лица-; ("Сл. гласник РС", br. 85/2005);
* Закона о јавним службама (“Службени гласник РС”, бр. 42/91, 71/94, 79/2005- др.закон,81/2005-исправка др.закона,83/2005-исп.др.закона и 83/2014 – др.закона);
* Закона о спречавању насиља у породици(Службени гласник РС бр.94/2016.);
* [Закона о финансијској подршци породици са децом ("Сл. гласник РС", бр. 113/17; 50/201](http://demo.paragraf.rs/WebParagrafDemo/?did=412849)8, 46/2021-одлука УС,51/2021-одлука УС,53/2021-одлука УС,66/2021 И 130/2021),
* Закон о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19 , 149/20 у 118/2021 ),
* Закона о заштити података о личности (Сл.гласник РС бр.87/2018),
* Закона о социјалној карти ( Сл.гласник РС бр.14/2021),
* Закон о родној равноправности ( Сл.гласник РС бр. 52/2021),
* Правилника о организацији, нормативима и стандардима рада центра за социјални рад („Сл.гласник РС“, бр.59/2008, 37/2010, 39/2011 -.др.правилник, 1/2012 – др.правилник, 51/2019, 12/2020 и 83/2022);
* Правилника о лиценцирању стручних радника у социјалној заштити (Службени гласник РС", бр. 42/2013, 53/2013),
* Правилник о стручним пословима у социјалној заштити („Службени гласник РС „ бр.1/2012 и 42/2013),
* Уредба о прибављању и уступању података о чињеницама о којима се води службена евиденција( Службени гласник РС « број 56/2017),
* Одлуке о социјалној заштити Града Крагујевца-("Службени лист Града Крагујевца бр.16/2011,3/2016,34/2018,38/20,7/2021),
* Статута Центра за социјални рад"Солидарност";
* Стратегије развоја социјалне заштите града Крагујевца за период 2021-2025.и осталих актуелних стратегија од националног значаја;

У вршењу јавних овлашћења Центар за социјални рад, као основна установа социјалне заштите и као орган старатељства у оквиру поверених послова, врши јавна овлашћења и обезбеђује остваривања права од општег интереса.

У вршењу јавних овлашћења Центар у складу са законом ради на:

* остваривању права на материјално обезбеђење,
* остваривању права на додатак за помоћ и негу другог лица,
* остваривању права на увећан додатак за помоћ и негу другог лица,
* остваривању права на помоћ за оспособљавање за рад,
* остваривање права на смештај у установу социјалне заштите,
* остваривање права на смештај одраслог лица у другу породицу,
* хранитељству,
* усвојењу,
* старатељству,
* одређивању и промени личног имена детета,
* мерама превентивног надзора над вршењем родитељског права,
* мерама корективног надзора над вршењем родитељског права,
* спроводи поступак посредовања – медијације у породичним односима (мирење и нагодба),
* доставља налаз и стручно мишљење, на захтев суда, у парницама у којима се одлучује о заштити права детета или о вршењу односно лишењу родитељског права,
* доставља, на захтев суда, мишљење о сврсисходности мере заштите од насиља у породици коју је тражио други овлашћени тужилац,
* пружа помоћ у прибављању потребних доказа суду пред којим се води поступак у спору за заштиту од насиља у породици,
* спроводи поступак процене опште подобности хранитеља, усвојитеља и старатеља;
* врши попис и процену имовине лица под старатељством,
* сарађује са јавним тужиоцем, односно судијом за малолетнике у избору и примени васпитних налога,
* спроводи медијацију између малолетног учиниоца и жртве кривичног дела,
* подноси извештај о испуњењу васпитног налога јавном тужиоцу, односно судији за малолетнике,
* присуствује, по одобрењу суда, радњама у припремном поступку против малолетног учиниоца кривичног дела (саслушање малолетног учиниоца кривичног дела, саслушање других лица), ставља предлоге и упућује питања лицима која се саслушавају,
* доставља мишљење суду пред којим се води кривични поступак против малолетника у погледу чињеница које се односе на узраст малолетника, затим, чињеница потребних за оцену његове зрелости испитује средину и прилике под којима малолетник живи, и друге околности које се тичу његове личности и понашања,
* присуствује седници већа за малолетнике и главном претресу у кривичном поступку против малолетног учиниоца кривичног дела,
* обавештава суд надлежан за извршење заводске васпитне мере и орган унутрашњих послова када извршење мере не може да започне или да се настави због одбијања или бекства малолетника,
* стара се о извршењу васпитних мера посебних обавеза,
* проверава извршење васпитне мере појачаног надзора од стране родитеља, усвојитеља или старатеља и указује им помоћ у извршењу мере,
* проверава извршење васпитне мере појачаног надзора у другој породици и указује помоћ породици у коју је малолетник смештен,
* спроводи васпитну меру појачаног надзора од стране органа старатељства тако што се брине о школовању малолетника, његовом запослењу, одвајању из средине која на њега штетно утиче, потребном лечењу и сређивању прилика у којима живи,
* стара се о извршењу васпитне мере појачаног надзора уз обавезу дневног боравака у установи за васпитавање и образовање малолетника,
* доставља суду и јавном тужиоцу за малолетнике извештај о току извршења васпитних мера о чијем се извршењу стара,
* предлаже суду доношење одлуке о трошковима извршења васпитних мера идр.
* **Основа за израду Извештаја о раду**

Основа за израду годишњег Извештаја о раду Центра за 2024. годину чине званични статистички подаци који говоре о демографским кретањима у Крагујевцу, статистички подаци Центра о корисницима и пруженим правима, мерама и услугама социјалне и породично правне заштите, План рада Центра за социјални рад за 2024.годину, као и извештаји руководиоца стручних служби Центра и остали статистички подаци из стручне литературе. У циљу стицања увида у трендове кретања броја корисника у области социјалне заштите и сагледавања потреба корисника и капацитета Центра да задовољи те потребе, поред података из 2024.године, приказани су и индикатори из претходних година.

Годишњи извештај намењен је Министарству за рад, запошљавање, борачка и социјална питања,Министарству за бригу о породици и демографију, Републичком заводу за социјалну заштиту, граду Крагујевцу, корисницима као и свим заинтересованим за област социјалне заштите.

Извештај ће разматрати Управни одбор Центра за социјални рад, као и Скупштина града Крагујевца.

**Основна социо-економска обележја града Крагујевца**

* Процењен број становника Републике Србије у 2022. години износи 6 623183 (процене су засноване на резултатима Пописа становништва, домаћинстава и станова 2022.године и резултатима годишње статистике природног кретања и унутрашњих миграција становништва). [[1]](#footnote-1)
* Посматрано по полу, 51,4% чине жене (3 402 267), а 48,6% мушкарци (3 220 916).
* Према подацима виталне статистике у 2023. години,број живорођених je 61052 а број умрлих је 97081 , дакле и даље се бележи негативан природни извештај. Сви релевантни показатељи о становништву, као и процене становништва, израчунати су на основу овако исказаних података.
* У међупописном периоду 2011–2022, удео становништва млађег од 15 година и старијег од 65 година у укупном становништву кретао се следећом динамиком: проценат младих (0–14) остао је на истом нивоу, 14,4%, док је проценат старијих од 65 порастао са 17,3% (2011) на 22,0% (2022).
* Број становника старости 15–64 године је опао са 68,3% (2011) на 63,6% (2022).
* Просечна старост становништва Републике Србије порасла је са 42,1 (2011) на 43,8 година (2022).
* Дужина очекиваног трајања живота се у периоду 2011–2019.просечно годишње повећавала за око 0,2 године код оба пола. Услед пандемије коронавируса, због повећаног нивоа смртности, у 2020. и 2021. години дошло је до смањења очекиваног трајања живота, док је у 2022. години поново забележен пораст, што представља повратак на ниво пре пандемије (73,0 година за мушкарце и 78,1 годину за жене).
* Стопа наталитета је у 2011. износила 9,0‰, а у 2022. години 9,4‰.
* Удео жена у фертилном периоду у укупном становништву опао је са 22,6% (2011) на 21,2% (2022). Просечна старост мајке при рођењу првог живорођеног детета је са 27,5 година (2011) порасла на 28,9 (2022), док je тај однос при рођењу укупно живорођене деце 28,7 (2011) односно 30,3 године (2022).
* У Републици Србији, у периоду јануар−децембар 2023. године, број живорођених је износио 61 052. У односу на исти период претходне године, када је број живорођених износио 62 250, бележи се пад од 1225 односно за 2 %.
* Број умрлих у Републици Србији у периоду јануар − децембар 2023. године износио је 97081 и, у односу на исти период претходне године, када је број умрлих био 110839, бележи се пад за 13758 или за 14,1%.
* Статистика бракова у 2023. години бележи пад броја закључених бракова од 3,5% у односу на 2022. годину, односно пад са 32 821 у 2022. години на 31670 закључених бракова у 2023. години. У 2023. години број разведених бракова показује пораст 10175 , односно 3,7% у односу на претходну годину када је било 9813 разведених бракова. Очекивано трајање живота 76 година, просечна старост 44 године, просечан број чланова домаћинства 2,55.
* Крагујевац је највеће насељено место и управно-администратвни центар Шумадијског округа. Шумадијски управни округ се налази у централном делу [Републике Србије](https://sr.m.wikipedia.org/wiki/%D0%A1%D1%80%D0%B1%D0%B8%D1%98%D0%B0) и простире се на 2.387 km2. Обухвата један град и шест општина са укупно 271.031 становника (Попис 2022 г.).[[2]](#footnote-2) Број домаћинстава 97.204 и 146.817 станова.
* Tериторија града Крагујевца обухвата површину од 835км2, од чега 534км2 или 63,9% припада руралном подручију, а 301км2 или 36,1% територије припада урбаној зони.
* На основу резулатата пописа из 2022. године, број становника бележи смањење, тако да на територији града Крагујевца има 170.811 становника или 8.606 становника мање у односу на попис из 2002. године.[[3]](#footnote-3) У укупном броју становника Србије и даље се налази на четвртом месту у Републици.
* Од укупног броја становника, жене су заступљене са 51,8% (88513), а мушкарци са 48,2% (82298). Број становника града Крагујевца чини 62,8% укупног броја становника Шумадијске области.
* Према подацима Виталне статистике РЗС, у 2023 години на подручју града Крагујевца је рођено 1607 лица а умрло 2295 лица, чиме је настављен тренд негативног прираштаја. Стопа живорођених 9,стопа умрлих 13, стопа природног прираштаја -4. На територији града Крагујевца више од две и по деценије, тачније од 1993. године је присутан негативан природни прираштај становништва, са тенденцијом раста.[[4]](#footnote-4)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| * **Становништво према старосним групама и полу [[5]](#footnote-5)**
 |  |
|  |  2022 2023  |  |  |
|  |  |
|  |  |  |  |  Ж |  М |
| Деца старости до 6 година (предшколски узраст) |  11646 |  11526 |   |  | 5933 |
| Деца старости 7─14 година (узраст основне школе) |  13592 |  13637 |  |  | 6975 |
| Деца старости 15─18 година (узраст средње школе) |  7161 |  7041 |   |  | 3537 |
| Деца старости 0─17 година |  30585 |  30404 |  |  | 15546 |
| Број младих (15─29 година) |  26727 |  26512 |  |  | 13348 |
| Радни контингент становништва (15─64 година) |  108728 |  107483 |   |  | 53283 |
| Укупан број становника |   |  170811 |  |  | 82702 |

 |  |
|  |  |  |  |
|  |  |
|  |

* Статистички подаци Републичког завода за статистику показују да је настављено смањивање заступљености малолетних лица. Према проценама РЗС, у 2022.години малолетна лица чине 18% укупног броја становника, док су према попису из 2011.били заступљени са 19% .
* Заступљеност радног контингента становништва ( 18-64 године), у 2023.години је на 63%.
* Настављен је тренд повећања заступљености лица старијих од 65 година - 22% ( у 2021.години -21% а 2011.год.16%). Као и цела Србија тако и становништво града града Крагујевца прогресивно стари и тај тренд се наставља. Повећање броја старачких домаћинстава је тренд на који у наредном периоду треба обратити посебну пажњу. Подршку и помоћ треба усмерити ка угроженим старачким сеоским домаћинствима до којих, по правилу помоћ најспорије стиже и који су најмање видљива категорија становништва.

**Извор: Витална статистика, РЗС**

* Повећава се и просечна старост становништва, по процени РЗС у 2022.години износи 44 године (41,8 у 2011.години), чиме град Крагујевац постаје један од градова које одликује дубока демографска старост**.**
* Број закључених бракова у у 2023 години бележи пад у односу на претходне три године. Закључено је 768 брака, док је у 2022 години 768 бракова.[[6]](#footnote-6) У 2024.години број закључених бракова на територији града Крагујевца је 940 и бележи пораст .[[7]](#footnote-7)
* У 2023.години евидентирано 60.904 запослених лица, од тога 29.794 жена (2022 г. – 59.659), што је 35,6% укупног броја становника града Крагујевца .
* После периода константног раста броја незапослених лица, од 2019.године бележи се његов пад. У 2023.години број незапослених лица је 11.839. Овај тренд настављен је и у 2023. години а на евиденцији незапослених НСЗ Филијале Крагујевац на дан 31.12.2024.г. је 10.090 незапослених лица . Од укупног броја незапослених лица у 2024.години, 6.047 су жене, што је 60%. Највећи број незапослених евидентиран је у старосној групи од 60-64 година, укупно 1.710, од тога 987 су жене.[[8]](#footnote-8)

**Регистровани незапослени према полу**

- У погледу стручне спреме незапослених лица, евидентирано је:

* 2.816 лица без занимања и стручне спреме(без квалификације ,ниво 1 и 2),
* 5.742 лица ниво 3,4 и 5,
* 952 лица ниво 6.1 и 6.2,
* 580 лица ниво 7.1,7.2 и 8.

У укупном броју незапослених лица, 1.480 су младе особа до 30 година, 1755 су особе старости до 40 година, 2.351 особе старости до 50 година и 4.504 лица старости преко 50 година. До запослења најтеже долазе лица старости 55 и више година којих је на евиденцији на дан 31.12.2024.године 3.261 (32.3%).

Оцена сиромаштва методом мапирања сиромаштва према последњим познатим подацима за Крагујевац износи 23,8%.[[9]](#footnote-9) У ризику од сиромаштва и социјалне искључености су највише изложена незапослена лица, самохрани родитељи, особе које живе саме, деца и млади, Роми, особе са високим степеном инвалидитета и остареле особе без средстава за живот и минималним пензијама.

* **Према евиденцији Основног суда у Крагујевцу**, у извештајном периоду евидентирано је 549 тужби за развод брака (2023. -370 тужби) и донето је 401 пресуда о разводу брака.
* **У области друштвене бриге о деци**, у граду Крагујевцу је током 2024. године право на дечији додатак остварило укупно 1883 породице, односно 3621 деце ( 2023.г.- 2121, за 4075 деце). Од укупног броја деце, корисника права на дечији додатак, 647 дете са сметњама у развоју (2023- 321, са сметњама у развоју).Просечан месечни број деце самохраних родитеља у 1128 .Просечан број деце у породицама старатеља је 22. Укупан број корисника који су остварили право на родитељски додатак за прво, друго,треће и четврто рођено дете је 2105, а број деце која су се исплаћивала у 2024.години је 4261 дете.
* **Укупан број корисника пензија** које исплаћује РФПИО-Филијала Крагујевац (Шумадијски регион) на дан 31.12.2024.године је 67.696. Oд укупног броја корисника пензија 44.282 је са подручја Крагујевца, што је за 556 корисника више у односу на 2023.годину. У односу на укупан број пензионера у Шумадијском округу , 65,4% је са подручја града Крагујевца.[[10]](#footnote-10)
* Број корисника инвалидских пензија које исплаћује РФ ПИО Филијала Крагујевац за град Крагујевац на дан 31.12.2024. године 5412,
* Број корисника старосних пензија које исплаћује РФ ПИО Филијала Крагујевац за град Крагујевац на дан 31.12.2024. године 31572,
* Број корисника породичних пензија које исплаћује РФ ПИО Филијала Крагујевац за град Крагујевац на дан 31.12.2024. године 7298,
* Број корисника пољопривредних пензија које исплаћује РФ ПИО Филијала Крагујевац за град Крагујевац на дан 31.12.2024. године 2114,
* Број корисника војних пензија које исплаћује РФ ПИО Филијала Крагујевац за град Крагујевац на дан 31.12.2024. године 806,
* Укупан број пензионера са најнижим пензијама за Шумадијски округ за децембар месец 2024.године је 15797 (36%).
* Висина најниже пензије за децембар 2024г. је :
	+ - За категорију запослених 28.316,48 рсд,
		- За категорију пољопривредника 21.534,21рсд.

У граду има 11 насеља настањених Ромима, од тога пет су подстандардна, нехигијенска насеља неусловна за становање.

Према последњем попису становника из 2011. године у Крагујевцу живи 1.444 Рома, од тога 733 жена. Према подацима ромских невладиних организација, на крагујевачком подручју живи знатно већи број ове популације. Нa евиденцији Центра евидентиран је мали број припадника ромске националности, мада је број корисника ове националности знатно већи.

Просечна зарада у РС (бруто) обрачуната за јануар  2025. године износила је 148.440,00 динара, док је просечна зарада без пореза и доприноса (нето) износила 107.476,00 динара.

 Повећане су и просечне зараде у Крагујевцу у односу на 2024 годину: закључно са јануаром 2025.године просечна нето зарада је 100.621,00 динара. У односу на просечну нето зараду на нивоу Републике (107.476,00 динара), просечна нето зарада Крагујевца нижа је за 6.855,00 динара. Просечна нето зарада за Београд у јануару месецу износила је 133.696,00 динар, што је 26.220,00 динара више у односу на нето зараду у Крагујевцу. [[11]](#footnote-11)

* ОСТАЛЕ КАРАКТЕРИСТИКЕ ГРАДА

На територији Града, поред Центра постоје следеће установе социјалне заштите: Центар за развој услуга социјалне заштите "Кнегиња Љубица", Центар за усвојење и породични смештај, Завод за смештај одраслих лица "Мале Пчелице", Установа за смештај одраслих и остарелих лица.

За рад Центра, присуство осталих установа и служби социјалне заштите има вишеструки значај, јер се непосредније и лакше организује социјална заштита угрожених корисника. Осим тога, установе социјалне заштите су носиоци и отворених облика заштите и разних активности које дају посебан квалитет остваривању социјалне заштите на територији града Крагујевца.

Броју и квалитету услуга социјалне заштите доприносе и друштвено хуманитарне организације и невладине организације које делују на овој територији ( Црвени крст, Добротфорни фонд српске православне цркве"Човекољубље", Коло српских сестара, "Оаза сигурности", Центар за самостални живот особа са инвалидитетом Крагујевац, Удружење особа са аутизмом и друге). На територији Града постоје ромске организације/удружења (Образовно културна заједница "Романипен, Удружење Ромско-српског пријатељства "Стабло, Ромски информативни центар, Ромско – културно просветни центар, Рома центар, Пуранором, Интерактивни-глобал центар), које својим активностима доприносе већем степену социјалне заштите својих суграђана.

**II. КАПАЦИТЕТИ ЦЕНТРА ЗА СОЦИЈАЛНИ РАД**

**1.Организација рада**

Организација рада у Центру успостављена је Правилником о организацији, нормативима и стандардима рада центара за социјални рад и Правилником о унутрашњој организацији са описом послова и систематизацијом радних места, у оквиру унутрашњих организационих јединица:

-**Служба за заштиту деце и младих;**

-**Служба за заштиту одраслих и старих;**

-**Служба за правне послове, са пријемном канцеларијом и канцеларијом за материјална давања** ;

 У оквиру Службе за правне послове, формиране су:

 \* Канцеларија за материјална давања,

 \* Пријемна канцеларија;

- **Служба за финансијско – административне и техничке послове**

- Центар реализује и **послове планирања и развоја**, реализује их социолог у сарадњи са осталим службама.

У циљу повезивања и интегрисања служби, правовременог обавештавања и координације између појединаца и организационих јединица у вршењу јавних овлашћења, у Центру су формирана стална и повремена стручна и саветодавна тела:

Стална тела су:

-Колегијум руководилаца,

-Колегијум службе,

-Стална Комисија органа старатељства (Комисија за попис и процену вредности имовине штићеника ).

-Интерни тим за насиље.

Повремена тела су:

Стручни тимови,

Активи стручних радника,

Комисије.

**2. Запослени Центра**

Број запослених у Центру за социјални рад „Солидарност“ утврђен je Решењем Министарства за рад, запошљавање, борачка и социјална питања (53 радника) и решењем надлежног органа Града Крагујевца.

Сагласно закључку Градског већа града Крагујевца, Центар има одобрених 12 запослених ангажованих на пословима прописаним Одлуком о социјалној заштити Града Крагујевца .

Структура запослених који се финансирају из локалног буџета:

1.Помоћник директора - 1( од јула 2024.године),

2. Послови пријема и писарнице -2 (ВС) ,

2.Управно правни и општи послови – 4 (два ВС и 2 ВСС) ,

3.Стручни рад – 2 (ВСС) ,

4.Административно-финансијски послови – један (један ВС) ,

5.Послови одржавања хигијене -један (НС) .

Структура укупног броја запослених радника, закључно са 31.12.2024. према стручном профилу и врсти послова и радном статусу( град и министартво)

|  |  |  |
| --- | --- | --- |
| **Стручни профил радника** | **Облик ангажовања** | Укупно |
| неодређено време | одређено време | Ангажовање на обављању привремених и повремених послова /Уговор о делу |
| Директор |  | 1 |  | **1** |
| Помоћница директора  |  | 1 |  | **1** |
| Дипл.социјални радник | 14 |  | 0 | **14** |
| Социјални радник | 1 | 0 | 0 | **1** |
| Психолог | 10 | 1 | 0 | **11** |
| Педагог | 4 | 2 | 0 | **6** |
| Специјални педагог | 3 | 0 | 0 | **3** |
| Андрагог | 1 | 0 | 0 | **1** |
| Социолог | 3 | 0 | 0 | **3** |
| Правник дипл. | 8 | 1 | 0 | **9** |
| Правник  | 4 | 0 | 0 | **4** |
| Дипл.економиста | 2 | 0 | 0 | **2** |
| Економиста | 2 | 0 | 0 | **2** |
| Друго | 5 | 1 | 1 | **7** |
| **У К У П Н О**  | **57** | **7** | **1** | **65** |

Упражњена радна места и попуњавање у 2025. години :

* Радно место стручног радника на пословима планирања, развоја и извештавања (1, добијена сагласност за ново запошљавање, није попуњено);
* Радно место чистачице (1), попуњено на одређено време ;
* Радно место референта за финансијско –рачуноводствене послове ( буџет града);
* Радно место стручног радника за управно- правне послове ( попуњено на одређено време ) ;
* Радно место благајник ;

У 2024.години радни однос је престао за троје запослених у Служби за финансијско рачуноводствене послове, на ова места није извршен пријем.

 У 2025.години право на старосну пензију остварује шест запослених, од тога су четири стручна радника. Право на превремену пензију остварује један запослени ( возач) , што ће додатно усложити проблеме око организације послова. У 2024. години није реализован ниједан нови пријем стручног радника на неодређено време и актуелно Центар има мање стручних радника на пословима социјалног рада и нису реализоване замене за три стручна радника, спреченост за рад , дуже од месец дана. У 2024 години Служба за децу је радила са мање три стручна радника- водитеља случаја а Служба за заштиту одраслих и старих током године са мање два стручна радника, водитеља случаја.

Центар за социјални рад има повољну образовну структуру запослених - 74% су стручни радници, заступљени су сви стручни профили.

У погледу родне структуре од укупног броја запослених на неодређено време 53 су жене.

Старосна структура запослених

|  |  |
| --- | --- |
|  Старост запослених | Број запослених |
| До 30 година | 3 |
| Од 31 до 40 година | 15 |
| Од 41 до 50 година | 17 |
| Од 51 до 60 година | 17 |
| Од 61 до 65 година | 11 |
| Укупно | 64 |

У староснoj структури запослених преко 50 година је 28 запослених односно 44%.

Центар ће и у наредном периоду покретати иницијативу, слањем захтева ка надлежном министартву за попуњавање упражњених места и ново запошљавање , као и за повећање броја запослених по основу повећаног обима послова стручног рада.

У зависности од расположивих ресурса Центар ће и даље наставити са праксом ангажовања стручних радника кроз Програм стручне праксе и кроз Програм „Моја прва плата“.

Радним односом на одређено време у 2024.години ангажовано је седам (7) радника, од којих су:

- један радник , дипл.правник – повећан обим посла,

- један радник – замена запосленог на коришћење породиљског одсуства,

-један радник - замена запослене којој мирује радни однос,

- један запослени (ВСС дипл.педагог) по основу Споразума о упућивању запослених са КиМ ,

- један радник – повећан обим посла ( чистачица),

- помоћник директора и

- директор.

Број запослених стручних радника у Центру је недовољан у односу на велики број захтева за рад, велики број корисника, у 2024.години бележи се повећање преко 20%, у категорији новоевидентираних корисника. Због повећаног обима посла и сложених проблема већине породица са којима се ради , са постојећим бројем стручних радника се тешко обављају сви задаци у задатим роковима и по свим предвиђеним стандардима. Током 2024.године Центар је радио са мањим бројем запослених стручних радника , у односу на Правилник о организацији и систематизацији радних места Центра ( Служба за заштиту деце и младих и Служба за заштиту одраслих и старих) .

Применом Закона о спречавању насиља у породици и партнерским односима у 2017. години, дошло је до повећања обима посла. Сложене и обимне процедуре и поступци на овим предметима додатно су оптеретили рад стручних служби.

**3.Услови рада**

Укупна површина пословног простора Центра, приземља и два спрата је 1.117,62 м2.. Центар располаже са 45 канцеларија и 2 мање сале.

Због ограниченог простора за рад запослених, недовољног простора за смештај архиве, због непостојања приступа згради особама са инвалидитетом, недовољног простора за реализовање активности, Центар је уназад неколико година покретао код надлежних градских и државних институција иницијативу за реновирање зграде и унапређење укупних услова рада.

Новембра месеца 2019.године Центар је добио обавештење од Градске управе за инвестиције да је пројекат реконструкције објекта предвиђен одлуком Владе Републике Србије и да ће бити финансиран од стране Канцеларије за јавна улагања. Припремљена је тендерска документација за поступак јавне набавке за избор извођача за реконструкцију објекта.

Нажалост, ни у 2024.години се није започело са планираним активностима, упркос отежаном фукционисању запослених на пружању заштите корисницима.

Канцеларије на другом спрату прокишњавају, нису условне за рад као и сала за одржавање састанака и обука. Дописима/захтевима обраћали смо се оснивачу али до данас нема одговора. Такође у установи постоји проблем са простором за архивску грађу, досијеи ,хербаријуми/фасцикле стоје по канцеларијама стручних радника и супервизора као и по ходницима установе.

**Техничка опремљеност Центра**

Сви стручни радници Центра имају компјутере за рад, са инсталираним електронским програмом „СОЗИС“ са чијом применом се кренуло у извештајној години, а у функцији и нови јединствени рачуноводствени информациони програми .

Комуникација са корисницима и осталим грађанима је обезбеђена, свака канцеларија има телефон, све службе имају мобилне телефоне, које користе стручни радници.

Центар располаже потребном опремом за организовање стручних скупова и семинара

(видео-бим, флип-чарт, пројектор, лап-топ). Зграда је обезбеђена видео надзором и клима уређајима.

.

Увођење Е – управе омогућило је запосленима у Центру да одређену документацију, неопходну за одлучивање о правима, могу прибављати електронским путем уз претходну сагласност корисника. Центар је и у 2024.години наставио са прибављањем података електронским путем у поступцима остваривања права и услуга корисника.

У 2024.години Центар са применом Закона о социјалним картама решавао је пристигле нотификације о корисницима у Регистру социјална карта . Сврха примене Закона о социјалним картама је постигнута јер су обједињени подаци о корисницима и у неким деловима су и унапређени, не само унутар ресорног министарства, већ и са свим другим базама од Централног регистра становништва, МУП-а, ПИО фонда, Националне службе за запошљавање, Пореске управе до Геодетског завода. Стим у вези, намеће се потреба набављања адекватне информатичко-техничке опреме, јер нови стандарди који се постављају захтевају новију опрему (рачунаре са оперативним системом верзије Windows 10, скенере, штампаче) а све у циљу бољег и ефикаснијег рада заснованог на принципима дигитализације и електронског пословања.За потребе запослених у 2024.години набављено је 4 рачунара у вредности од 151.440,00 рсд и један скенер 71.988,00 рсд.

 **Возни парк**

Центар има у власништву седам путничких возила.

Возила марке: DACIA SANDERO , OPEL ASTRA (2 аутомобила) и FIAT TIPO, који је купљен средствимаграда крајем 2020.године. Три аутомобила су стара више од петнаест година, због чега је неопходна замена новим. Једно путничко возило дато је на коришћење Центру за породични смештај и усвојење Крагујевац и два путничка возила Центру за развој услуга социјалне заштите „Кнегиња Љубица“ Крагујевац, која нису регистрована.У сарадњи са ресорним Мимистарствима и оснивачем настојаће се да се замени возни парк, препознаје се потреба за набавком теренског возила 4x4 и путничког возила.

У 2025. години неопходно је обновити возни парк.

**Информисање**

Грађанима Крагујевца и осталим грађанима је доступан сајт Центра на интернет страници ([www.solidarnost.ogr.rs](http://www.solidarnost.ogr.rs))., преко кога су могу да се информишу о актуелним правима и услугама које се реализују, али и да користе образце за остваривање актуелних права.

Корисницима је омогућено да се информишу непосредно на огласној табли о потребној документацији о остваривању права и услуга Центра. Информисање јавности је настављено у континуитету, као и претходних година путем медија. Сарадња је остваривана са градским медијима, Крагујевачке новине, као и са националним медијима: РТС 1.

**4.Oбука и усавршавање радника**

У складу са чланом 145.Закона о социјалној заштити („Сл.гл.РС“, бр.24/2011, и 117/2022- одлукаУС), чланом 12. Правилника о организацији, нормативима и стандардима рада центра за социјални рад („Сл.гласник РС“, бр.59/2008, 37/2010, 39/2011 -.др.правилник, 1/2012 – др.правилник, 51/2019, 12/2020 и 83/2022), и чланом 10. Правилника о лиценцирању стручних радника у („Сл.гл.РС“, бр.42/2013 и 53/2013-испр.) и осталим прописима у области социјалне заштите, Центар за социјални рад "Солидарност у Крагујевцу донео је План стручног усавршавања за 2024.годину као посебан документ, 55100-2743/2024 од 14.12.2023.г..

Услови за лиценцирање стручних радника прописани су Правилником о лиценцирању стручних радника у социјалној заштити. Стручни радници Центра имају лиценце за рад на пословима водитеља случаја / супервизора/правника.У 2024.години један стручни радник похађао је програм обуке за вођење случаја у центрима за социјални рад.

 Јачање професионалних капацитета запослених у 2024 години било је омогућено у најчешће on-line учешћем на бројним едукацијама, радионицама, округлим столовима и конференцијама.

Током 2024.године стручни радници су узимали учешће на следећим **акредитованим обукама:**

1. ''Улога центра за социјални рад у примени Закона о спречавању насиља у породици'' – четири стручна радника.
2. „Вођење случаја у центру за социјални рад „- један стручни радник,
3. Акредитовани програм „Емоционална писменост“ – двадесет стручних радника.

**Остале обуке, радионице/трибине/дебате/фокус групе/промоције пројекта и конференције:**

1. Унапређење примене васпитних налога и кривичних санкција према малолетницима , два супервизора,
2. Учешће у на обукама у тиму за ментално здравље младих, један стручни радник,
3. „Могућност унапређења институционалног одговора на насиље у породици“,три стручна радника,
4. „Губитак и туговање по фазама“ један стручни радник,
5. „Стручни рад са родитељимљ и децом са сметњама у развоју“ један сручни радник,
6. „Психолошка процена родитељске способности за поверавање деце“- један стручни радник
7. Наменски трансфери за више услуга социјалне заштите један стручни радник,
8. „Стрес , стресори и управљање стресом на радном месту“ три стручна радника,
9. Међународна конференција „Дани социјалне заштите „ три стручна радника,
10. Обука лица за заштиту података –један стручни радник,
11. „Борба против бескућништва“ – два стручна радника,
12. "Комуникација и интерперсоналне вештине - предуслов успешног рада“- два стручна радника,
13. Представљање модела рада Група за координацију и сарадњу у посредовању у запошљавању жена које су преживеле насиље,два стручна радника,
14. Сусрети социјалних радника, два стручна радника,
15. Буди рука ,обука – четири стручна радника,
16. Учешће на конференцији за ментално здравље, један стручни радник,
17. „Комуникација и интерперсоналне вештине – предуслов успешног рада“, један стручни радник,
18. "Границе интервенције државних органа у породични живот – линије сарадње  или раздвајања“дванаест стручних радника,
19. "Примена Закона о бесплатној правној помоћи у систему социјалне заштите"-пет стручних радника,
20. Међународна конференција о менталном здрављу и добробити деце и младих, два стручна радника,
21. Програмско буџетирање у области социјалне заштите, стручни радник и финансијски радник,

## Конференција Фонд Ане и Влада Дивац „Љубав ствара породица – позитивна искуства усвајања у региону „ један стручни радник,

1. Округли сто , за чланове Група за координацију и сарадњу на тему: “Одговор праксе на спорна правна питања и недоумице у примени Закона о спречавању насиља у породици“, један стручни радник,
2. Обукa о спровођењу Закона о слободном приступу информацијама од јавног значаја у оквиру активности на Пројекту са Аустријском развојном агенцијом, два стручна радника,
3. Међународна конференција „Депресија код деце и одраслих“ , шест стручних радника,
4. „Подршка особама које живе са ретком болешћу и њиховим породицама“девет стручних радника,
5. "Оквир за праћење система социјалне заштите у земљама ЕУ, са посебним освртом на систем у Републици Италији",пет стручних радника,
6. "Јачање капацитета пружаоца услуга и доносиоца одлука из државних институција Републике Србије у вези са положајем ЛГБТИ+ избеглица, тражилаца азила и особа у покрету" два стручна радника,
7. „Ментално здравље и психосоцијална подршка за децу и превенција насиља“, један стручни радник,
8. Инфо сесија о ратификацији Опционог протокола уз Међународни пакт о економским, социјалним и културним правима, директор и помоћница директора,
9. Конференција поводом Међународног дана борбе против насиља над женама „ЈЕДНАКЕ.СИГУРНЕ.ОСНАЖЕНЕ“,помоћница директора,
10. „Болести зависности-алкохолизам“,пет стручних радника,
11. Конференција Виктимолошког друштва , „Брига о жртвама и путеви ка опоравку, један стручни радник,
12. Међународна конференција АЛЛОПС, један стручни радник,
13. „Живот савременог човека између Ероса и Танатоса“, два стручна радника,
14. Представљање налаза правне анализе и истраживања судске праксе у Србији о концепту „отуђења од родитеља“,, пет стручних радника,
15. Програм обуке за унапређење радне активације на нивоу јединице локалне самоуправе , четири стручна радника.

Стручни скупови и остали догађај били су пријављени Комори социјалне заштите, тако да су стручни радници могли да учествовањем остваре одређен број бодова, како би могли да обнове своје лиценце за рад.Стручни радници Центра узели су учешће у акцији „Селу у походе“ у организацији Црвеног крста.

Супервизорке обе Службе редовно су учествовале на супервизијским састанцима.

Запослени из Службе за финансијско-рачуноводствене послове током године узимали су учешће везано за правно и економско пословање у јавном сектору .

**Карактеристике стручног рада у 2024.години**

Због кратких рокова за поступање, великог броја захтева, обавезе вођења прописане евиденције и документације о раду са корисником кроз СОЗИС , сложености и осетљивости проблема корисника, недостатка услуга у локалној заједници, великог броја учешћа стручних радника као представника Центра у судским поступцима, стручни радници Центра су у 2024.години радили под великим оптерећењем.

Током 2024.године су постојале тешкоће везане за поступање стручних радника у једном броју комплексних родитељских спорова, које се огледају кроз: понављање притужби директору Центра и Министарству, слању поднесака другим државним органима.Наведене околности доприносиле су креирању радне атмосфере оптерећене тензијама и психолошким замором.У непосредном раду са корисницима јављали су се проблеми и приликом смештаја у Прихватилишта за одрасла и стара лица као и установе социјалне заштите због попуњености капацитета. Проблеми нису локалног карактера па је потребно да надлежна министартва која се баве социјалном заштитом, ефикасније делују у оваквим ситуацијама. Потребна је промоција значаја улоге центара за социјални рад на државном нивоу, како би се спречило даље губљење поверења грађана у делатност.

Тешкоће у раду биле су изражене и кроз примену новог јединственог информационог система СОЗИС, што је додатно усложњавало рад са корисницима.

У 2024.години као и протеклих година Центар је поступао по налозима /упутставима Министарства за поједине корисничке групе и поступке (Заштита деце од злоупотребе дечијег рада, заштита деце од дечијих бракова, деце изложене насиљу у породици, вршњачко насиље, извршење,за поступање, односно обезбеђивање средстава заличне потребе/ џепарца ,поступање у области породично-правне заштите и канцеларијског поступања,допис у вези војних осигураника Републике Црне Горе и др), што је захтевало додатне напоре запослених.

**III. КОРИСНИЦИ ПРАВА И УСЛУГА ЦЕНТРА ЗА СОЦИЈАЛНИ РАД**

1. *Корисници права и услуга*

*Укупан број корисника Центра у периоду од 2020-2024.год.*

Током 2024.године Центар је eвидентирao 20.424 корисника из социјално-правне заштите, што представља 12% укупног броја становника града Крагујевца,што је за 23,14% више корисника у односу на 2023 годину. У погледу полне структуре, као и претходних година доминирају особе женског пола 10.892 (53,3%), док су 9.532 корисника мушког пола(46,7%).

Током 2024. године евидентирано је 19.305 предмета/захтева за социјалну и породично-правну заштиту.

Број корисника социјалне и породично правне заштите у 2024.години показује тенденцију раста у односу на претходне године. У односу на број корисника у 2023.г. евидентирано је повећање за 3.837 корисника, односно за 23,1%. Током 2024.године године евидентирано је 3.859 нових корисника/ца ,док је у пасиву одложено 1.098 корисика. Закључно са 31.12.2024.године евидентирано је 19.326 активних корисника, односно настављен је рад у 2025.години.

*Старосна структура корисника у 2024.години*

Као и претходних година, у укупном броју корисника социјалне заштите, доминантну групу корисника у 2024.години представљају одрасли корисници( 26-64 година) – 43,7%; деца су заступљена са 21,2%;, са 24,5% су заступљена старија лица, док је најмање заступљена групација младих, старости од 18-25 година старости-10,6%.

*Број корисника према старосним групама:2020-2024.г.*

|  |  |  |  |  |  |
| --- | --- | --- | --- | --- | --- |
| Старосне групе корисника | 2020г. |  2021г.  | 2022г. | 2023.г | 2024.г. |
| Деца (0-17) | 4919 | 4406 | 4344 | 3660 | 4313 |
| Млади (18-25) | 1380 | 1273 | 1222 | 1706 | 2158 |
| Одрасли (26-64) | 8339 | 7417 | 7582 | 7393 | 8932 |
| Старији (65 и више) | 2951 | 2920 | 3297 | 3828 | 5021 |
| Укупно | 17589 | 16016 | 16445 | 16587 | 20424 |

У односу на 2023.годину повећање броја корисника испољено је у свим старосним групама корисника/ца.

 **2. ЗАШТИТА ДЕЦЕ И МЛАДИХ**

Заштита деце и младих реализована је у оквиру Службе за заштиту деце и младих у 2024. години са мањим бројем водитеља случаја, јер нису реализоване замене за запослене дуже од 30 дана .Правилником о организацији и систематизацији послова у Центру прописаноје да у Служби послове обавља 15 водитеља случаја, 3 супервизора и руководилац.

Служба за заштиту деце и младих се бави заштитом интереса и права следећих група корисника: деце и младих без родитељског старања, деце која су занемарена или у ризику од занемаривања деце и младих жртава насиља, деце која су жртве трговине људима, деце из породица са поремећеним породичним односима, деце са сметњама у развоју и инвалидитетом, деце и младих са проблемима у понашању и остале групе деце и младих.

Током 2024. године различитим облицима, мерама и услугама социјалне заштите било је обухваћено 4.313 деце, што представља око 14,2% укупног броја деце на територији града Крагујевца. У погледу полне структуре корисника, 1999 су корисници мушког а 2314 женског пола. Током године евидентирано је 1133 нових корисника у овој старосној групи, за 131 дете је престала потреба за радом, па је на дан 31.12.2024.године активно, односно настављен рад са 4.182 деце.

У старосној структури деце, као и претходних година, доминирају деца узраста од 6-14 година – 2.483 дете (57,6%), деца од 15-17 година- 1.045 (24,2%), од 3-5 година - 526 деце ( 12,2%), док су у најмањем броју заступљена деца до треће године живота - 259 (6%).

*Корисничке групе деце (0-18 година)*

|  |  |  |
| --- | --- | --- |
| **ГРУПЕ КОРИСНИКА** | **2023** | **2024** |
| Деца жртве насиља и занемаривања | 408 | 358 |
| Деца са неадекватним родитељским старањем | 106 | 89 |
| Деца са проблемима у понашању и у сукобу са законом | 491 | 421 |
| Деца чији се родитељи споре око начина вршења родитељског права | 1194 | 1091 |
| Деца чије су породице корисници НСП и других видова мат. давања | 1797 | 1657 |
| Деца са сметњама у развоју | 349 | 387 |
| Остала деца  | 314 | 210 |

У кретањима броја деце по корисничким групама, посматрано у последње две године, постоје јасни трендови са мањим годишњим одступањима и евидентирају се деца са више проблема. У највећем броју су заступљена деца из породица која су материјално угрожена, деца са проблемима у понашању и у сукобу са законом, као и деца чије су потребе у биолошким породицама на различите начине занемарене, односно која су директно или индиректно изложена насиљу у породици.

**Деца жртве насиља и занемаривања**

У 2024.години евидентирано је 358 деце,жртва насиља и занемаривања**,** што у односу на претходну 2023.годину (408) представља смањење за 6,1% корисника. У односу на укупан број деце ,корисника Центра, ова група је заступљена са 8,3%.

Током године спроводили су се стручни поступци како са новоевидентираном децом тако и са децом која су на евиденцији из предходне године .

**Деца са неадекватним родитељским старањем**

Током 2024.године евидентирано је 113 деце без родитељског старања, што у односу на претходну годину представља повећање за 7 корисника. У структури деце без родитељског старања, заступљена су: деца чији су родитељи преминули-13, деца родитеља који су спречени да врше родитељску дужност- 45, деца родитеља лишених родитељског права- 22 ,деца напуштена од стране родитеља – 33.

**Деца са проблемима у понашању и у сукобу са законом**

Старосна структура деце и младих са проблемима у понашању је, према Закону о

малолетним учиниоцима кривичних дела и кривично правној заштити малолетних

лица ( Члан 3) дефинисана на следећи начин:

„Малолетник је лице које у време извршења кривичног дела навршило четрнаест, а

није навршило осамнаест година.

Млађи малолетник је лицe које је у време извршења кривичног дела навршило

четрнаест, а није навршило шеснаест година.

Старији малолетник је лице које је у време извршења кривичног дела навршило

шеснаест, а није навршило осамнаест година.

Млађе пунолетно лице је лице које је у време извршења кривичног дела навршило

осамнаест, а у време суђења није навршило двадесет једну годину .“

У 2024.години евидентирано је 421 малолетно лице са проблемом у понашању, што је за 16,8% мање у односу на претходну годину.

Током године евидентирано је 90 кривично неодговорних малолетника у сукобу са законом и са проблемима у понашању. У односу на претходне године број ових малолетника бележи повећање за 22,2%. У основи се ради о деци са асоцијалним понашањем, различитим облицима вршњачког насиља деце узраста од 10 до 14 година-сукоб у заједници ( физичко насиље, увреде, претње, злоупотеба друштвених мрежа, ситне крађе у школи и сл..

У извештајној години , нарочито после дешавања у Београду, у ОШ В.Рибникар евидентиран је већи број позива од стране МУП, ПУ Крагујевац за присуство саслушањима малолетних лица , а по пријави школа а и школе су наставиле са пријама ка Центру.

**Деца чији се родитељи споре око начина вршења родитељског права**

Поступања Центра према овој групи корисника у складу је са Породичним законом. Наиме, Центар има улогу Органа старатељства и циљ му је заштита деце у поступцима које врше њихови родитељи. У непосредном раду стручни радници раде са родитељима, а деца се укључују у складу са узрастом и врстом проблематике.

На захтев Суда, стручни радници Центра дају процену родитељске подобности и

достављају Суду мишљење о подобности родитеља за бригу и старање о деци. У оквиру тог мишљења достављају и предлог модела виђања деце са другим родитељем.

Број новоевидентираних судских захтева за давање налаза и мишљења у родитељским споровима je 679 и већи је за 37,7% у односу на број захтева у 2023.годину.

Од укупног броја поднетих захтева за вршење родитељског права, 184 су споразумни предлози родитеља . Током године реализовано је 15 извршењa za 15 деце. Виђање детета са другим родитељем се најчешће реализовало у простору Центра.

Током 2024.године евидентирано је 1.091 дете (2023-1.194 детета). У оквиру ове групе деце, највећи број се односи на децу која су у поступку одређивања начина вршења родитељског права (повера и регулисање виђања са другим родитељем) .

**Деца чије су породице корисници НСП и других видова материјалних давања**

Права на новчану социјалну социјалну помоћ и друге видове материјалне подршке деца остварују у оквиру својих породица. У 2024.години евидентирано је 1.657 деце што је мање у односу на 2023 годину за 7,8 %.Доношење Закона о социјалној карти и рад у Регистру социјална карта , благовременим поступањем дошло је до прекида/престанка права на новчану социјалну помоћ за многе појединце и породице због неиспуњености законских услова.

**Деца са сметњама у развоју**

Број деце са сметњама у развоју у 2024.години је већиу односу на кретање броја деце из предходних година.Током 2024.године евидентирано је 387 деце са сметањама у развоју, што је за 10,9% корисника више у односу на 2023.годину.

Ова деца су доминантно корисници права из социјалне заштите. Услуге намењене деци са инвалидитетом и њиховим породицама (осим дневних боравака) услуга лични пратилац , коју путем јавне набавке обезбеђује град Крагујевац.

У структури деце са сметњама у развоју заступљене су следеће групе деце: деца са телесним инвалидитетом- 92 , деца са интелектуалним инвалидитетом- 37, са сензорним инвалидитетом - 0,первазивним развојним поремећајима-12, вишеструким инвалидитетом -185 и деца са менталним сметњама - 61.

**Остала деца**

У овој групи су деца из непотпуних породица/ недостатак једног од родитеља, која су се најчешће обраћала за добијање сагласности за распослагање имовином

( наследничке изјаве, располагање / управљање имовином у име малолетног детета, после смрти једног од родитеља, отуђење имовине, остваривање разних уверења и сл.). Током 2024.године евидентирано је 210 деце са наведеним потребама.

**2.1. ОСТВАРИВАЊЕ ЈАВНИХ ОВЛАШЋЕЊА**

У реализацији социјалне и породично-правне заштите деце присутне су следеће услуге: усвојење, старатељство, привремено старатељство, смештај у хранитељску

породицу, смештај у установу социјалне заштите, додатак за помоћ и негу другог

лица и увећани додатак, дневни боравак, смештај у прихватилиште, једнократне новчане помоћи, опрема код првог смештаја и др.

 *Врста јавних овлашћења за децу, реализована током 2024.године*

***Старатељство***:

Током 2024.године ***старатељском заштитом*** обухваћена су 126 деце и то:

* **сталним старатељством** обухваћено је 54 деце. Од чега су 8 новоевидентирани, а за 3 деце престала је примена старатељских мера.

У односу на 2023.годину повећан је број деце овог облика заштите( 2023 – 39). Најчешћи разлог стављања под старатељство је неадекватно родитељско старање. Од укупног броја деце под старатељством, 29 су женског пола.

Током године за 3 деце је престало старатељство, из разлога осамостаљивања . Вршилац дужности старатеља је у 39 случајева био стручни радник Центра.

* **привременим старатељством је о**бухваћено 72 деце, од којих су 24-оро

новоевидентирани корисници. Најчешћи разлози постављања привременог старатеља су: немогућност вршења родитељског права , лечење родитеља, рад у иностранству, издржавање казне затвора и сл., затим неадекватно вршење родитељског старања и регулисање имовинских односа у породици након смрти једног од родитеља, заштита права и интереса деце у хранитељским породицама и сл.

***Породични смештај***

Током 2023 године на породичном смештају било је 102 малолетних корисника, 59 дечака и 43 девојчице. Током године реализовано је 24 нових смештаја. Укупан број деце на смештају у хранитељским породицама је већи у односу на 2023. годину. У сродничкој хранитељској породици налазило се десет (10) деце.

У погледу узраста, доминантна група деце су деца старости од 6-14 година-50%; од 15-17 година је 25,5% деце у хранитељским породицама, док су остала деца- 24,5% млађа од 5 година.

Током године престао је смештај за шесторо деце. На дан 31.12.2024.године на смештају у хранитељској породици/сродничкој je 94 деце.

У 2024.години реализована је услуга повременог смештаја ,коју је користило 15 деце, укупно је примљено 135 нових захтеава за коришћење ове услуге.

Повремено су се током године јављали проблеми који се тичу заштите деце без адеквтаног родитељског и породичног старања и деце и младих са менталним сметњама. Недовољни су постојећи ресурси хранитељских а посебно ургентних хранитељских породица и специјализованих породица..

У 2023 години се кренуло са кампањом на националном нивоу, односно регионалном на промовисњу ове услуге и настављено је у 2024.години.

Овај проблем се превазилазио углавном привременим смештајем деце у Прихватилиште за децу и младе или код сродника.На евиденцији Центра је током године било 45 хранитељских породица у којима су смештена деца као и 4 хранитељске породице са потврдом о подобности за бављење хранитељством које чекају на смештај деце.

***Смештај у установу социјалне* *заштите***

У 2024.години је задржан исти тренд броја деце у установама социјалне заштите.У току године реализован један нови смештај за децу старију од 10 година . Као и претходних година и у 2024.години се наставило са праксом упућивања корисника на услугу породичног смештаја, или проналажења могућности за збрињавање деце у природном окружењу(код сродника, старатеља).

Током извештајне године на смештају у установама социјалне заштите је било 6-оро деце (0-18год.). Установама за смештај нема деце млађе од 5 година. У току године сва деца која се налазе у установама су са сметњама у развоју. Захтеви који су прослеђивани установама за смештај, васпитним установама и за другим установама, одговори су да немају слободне капацитете, недостатак стручног медицинског кадра и да не могу да одговоре адекватно на потребе детета с обзиром на личне карактеристике детета и то је разлог дужег коришћења услуге Прихватилишта за децу и младе у Крагујевцу.Током 2024. године реализован је смештај једног детета .

Смештајни капацитети у установама социјалне заштите су недовољни, па одређеном броју деце није обезбеђено трајније збрињавање и дужи временски период налазе се на смештају у прихватилишту и више година. У систему установа у дужем временском периоду недостају специјализоване установе које би осигуравале интензивне третмане, лечење и безбедност деци и младима са менталним проблемима и поремећајима у понашању.

***Прихватилиште за децу и младе***

У извештајној години у оквиру Прихватилишта за децу и младе у Крагујевцу збринуто је 10-оро деце (14 деце у 2023.години). У погледу полне структуре, 5 корисника су дечаци и 5 девојчице. Сва деца су кроз поступак неодложне интервенције, током године збринуто је 10 деце, најчешће због недекватног старања о деци и спречености да се брину о деци.

***Заштита права и интереса деце***

У оквиру осигурања безбедности, заштите права и интереса деце 32 деце је ургентно збринуто. Спроведено је 6 поступака за одређивање мера корективног надзора над вршењем родитељског права за 6 деце. Поднете су четири тужбе за лишење родитељског права.

***Примена васпитних мера према малолетним лицима***

Према малолетним лицима Више јавно тужилаштви и Виши суд су у 2024.години изрекли укупно 68 мера и то:

* 29 васпитних налога: 17 редовно похађање школе или редовно одлажење на посао и 12 укључивање у појединачни или групни третман у одговарајућој здравственој установи или саветовалишту ,
* 22 мера посебне обавезе ,
* 17 мера појачаног надзора органа старатељства.

**Право на помоћ и негу другог лица/право на увећани додатак**

Право на помоћ и негу другог лица су у складу са Законом о социјалној заштити у 2024 години користило је 241 малолетно лице ( 2023.години 202 малолетно лице са сметњама у развоју/инвалидитетом ( 161 мушког и 80 женског пола), а право на увећани додатак за помоћ и негу другог лица 104 крисника, од тога 69 мушког пола и 35 женског пола .

**3. ЗАСТУПЉЕНОСТ ПУНОЛЕТНИХ ЛИЦА (МЛАДИ, ОДРАСЛИ, СТАРИЈИ)**

Током 2024.године на евиденцији Центра било је укупно 16.111 пунолетних корисника социјалне заштите, што је за 24,6% више у односу на 2023.годину (12.927). У погледу полне структуре, 7201 су мушког аа 8910 женског пола.

Евидентирано је : 2158 младих особа ( 1207 мушког и 951 женског пола),

 8932одраслих особа( 3995 мушког и 4937 женског пола),

 5021 старијих( 1999 мушког и 3022 женског пола),

Повећање броја корисника у 2024. години у односу на 2023.годину испољено је у свим старосним групама.

Током 2024.године евидентирано је 2.726 нових корисника (2023 -3.025). Током године, за 967 корисника је престала потреба за даљим радом, па је на дан 31.12.2024.године било 15.144 младих, одраслих и старијих корисника социјалне заштите, што је више за 20,7% у односу на 2023.годину.

Заштита одраслих и остарелих лица реализована је у оквиру две стручне службе Центра:

1. **Стручне службе за заштиту одраслих и старијих лица**, коју Према Правилнику о организацији и систематизацији послова Центра чине 8 водитеља

случаја, један супервизор и руководилац. Служба је у 2024.години радила са мањим бројем стручних радника од прописаних, нису попуњена радна места за два стручна радника због отказа уговора о раду од стране запослених.

1. **Служба за правне послове са канцеларијом за материјална давања**

У овој Служби ради 19 стручних радникa и то: 2 стручна радника у пријемној канцеларији,1 административни радник, 2 правна сарадника у писарници, 2 правна сарадника у Канцеларији за материјална давања,1 стручни радник Канцеларији за материјална давања и 5 стручних радника у Канцеларији за материјална давања , Руководилац Службе 1 , 7 дипл.правника и 1 дипл.правник повећан обим посла.

**3.1. КОРИСНИЧКЕ ГРУПЕ ПУНОЛЕТНИХ ЛИЦА**

Радом Службе за одрасла и стара лица обухваћене су следеће групе корисника: одрасли и стари са поремећеним породичним односима, материјално угрожена лица, жртве злостављања и занемаривања, жртве трговине људима, одрасли и стари са сметњама у развоју и инвалидитетом, одрасли са проблемима у понашању, одрасла и стара лица са потребама за домским смештајем и другим услугама локалне заједнице и остала одрасла и стара лица.

Овим категоријама корисника пружају се следеће услуге социјалне и породично-правне

заштите: старатељство, привремено старатељство, смештај у установу социјалне заштите, смештај у другу породицу, пружање помоћи грађанима у остваривању одређених права на материјално обезбеђење, додатак за помоћ и негу другог лица, пружање подршке жртвама насиља у породици, упућивање на услуге: помоћ и нега у кући, смештај у дневни боравак, смештај у прихватилиште, социјално становање у заштићеним условима, персонални асистент,услуге Саветовалишта, посредовање код других институција и друге услуге.

Број корисника корисничких група за пунолетна лица у 2024.години

|  |  |  |  |  |
| --- | --- | --- | --- | --- |
| **Корисничке групе** | **Млади (18 - 25)** | **Одрасли (26 - 64)** | **Старији (65 - 79)** | **УКУПНО** **2024** |
| **Особе под старатељством** | **21** | **180** | **149** |  **350** |
| Материјално угрожене особе | 147 | 4394 | 1199 | 5740 |
| Жртве насиља, занемаренe особe и у ризику од занемаривања | 156 | 1074 | 285 | 1515 |
| Особе које се споре око вршења родитељског права и остали конфликти у породици | 22 | 129 | 2 | 153 |
| Особе са инвалидитетом | 45 | 386 | 526 | 957 |
| Особа са друштвено неприхватљивим понашањем | 85 | 90 | 22 | 197 |
| Особе које имају потребе за смештајем  | 2 | 107 | 299 | 408 |
| Бескућници | 1 | 18 | 4 | 23 |
| Остали  | 1683 | 2673 | 2615 | 6971 |

**Материјално угрожена лица**

У структури корисничке групе пунолетних лица у 2024.години доминирају материјално угрожена лица, корисници новчаних давања (НСП, увећана новчана помоћ, једнократне, помоћ у натури) – 5.740 (2023-6.483), што је 35,6% од укупног броја пунолетних корисника а 36% укупног броја корисника Центра у 2024.

У односу на број појединаца/породица испољено је смањење у 2024.години , на дан 31.12.2024.године активно је 996 појединца/породица, што је за 23,9% мање у односу на 2023.годину(1234). Током године право на новчану социјалну помоћ користило је 1757 појединаца/породица односно 5740 корисника/це.

На дан 31.12. 2024.године право на посебну новчану накнаду користило је 10 корисница и 1 корисник.

Мањи број евидентираних породица резултирао је применом Закона о социјалној карти, односно достављањем благовремених нотификација о променама статуса корисника ( приход породице се увећао, имовина корисника се увећала и др.) као и остале активности које је Центар реализовао током године, у сарадњи са Националном службом за запошљавање и другим институцијама у локалној заједници. Сваког месеца, Национална служба за запошљавање је достављала Центру списак корисника који су брисани/скинути са евиденције незапослених лица, из разлога нејављања НСЗ, запошљавања или одбијања радног ангажовања, па је евиденција и корисника новчаних помоћи знатно ажурнија и пријемом нотификација у Регистру социјална карта да је неко лице брисано са НСЗ. Већ три године Центар примењује нов начин доласка до података по службеној дужности о непокретности корисника са целе територије Србије, преко Е –зупа, чиме се спречава остваривање права на новчану помоћ лицима која имају приходе и непокретности.

**Жртве насиља, занемаренe особe и у ризику од занемаривања**

Током 2024. године евидентирано је 1.515 пунолетних лица која су била изложена неком облику насиља (2023 2.313, 2022-2.348,2021-1990,2020-2026; 2019-1709;). Током године нису евидентирани сви корисници/е и нису евидентиране мере и услуге кроз нови софтвер СОЗИС из тог разлога је мањи број корисника. У укупном броју одраслих корисника, жртве насиља у породици су заступљене са 9,4%.

Значајан број корисника је пренет из претходних година, обзиром да поступци према законима о заштити жртава насиља у породици трају дуже ,понављање насиља, изрицање мера заштите, спровођење плана подршке и сл..

**Особе са инвалидитетом**

Током 2024.године евидентирно је 957 лица (2023 -1525,2022.г.-1.596). У укупном броју одраслих корисника, особе са инвалидитетом су заступљене са око 6%.

Током године нису евидентирани сви корисници кроз нови софтвер СОЗИС из тог разлога је мањи број корисника ОСИ.

На дан 31.12.2024. године број корисника на додатак за помоћ и негу другог лица као и на право на увећан додатак на помоћ и негу је 1402 корисника/це од тога су деца 333.[[12]](#footnote-12)

У погледу структуре инвалидитета, евидентирана су: лица са телесним инвалидитетом- 291, са интелектуалним-129, ментално ометена-168, вишеструко ометени- 341, лица са сензорним поремећајима- 21, са первазивним развојним поремећајима - 7.

Међутим, на евиденцији Центра је све већи број одраслих и остарелих лица која имају ограничене способности и тешкоће за самосталан живот - хронично оболела лица, самачка, па је заправо број лица којима је потребна подршка знатно већи. Међу овим корисницима су лица која су на смештају у установама социјалне заштите, лица која остварују права на додатак и помоћ другог лица код који није познат степен инвалидитета, као и они који имају потребу за коришћење услуга социјалне заштите у заједници.

**3.2. ОСТВАРИВАЊЕ ЈАВНИХ ОВЛАШЋЕЊА**

*Јавна овлашћења за пунолетна лица у 2024.години*

**Старатељство**

У2024.години реализована је старатељска заштита за 350 пунолетних корисника, и то:

* Стално старатељство- 149 лица. Током 2024.године поднето је 6 предлога за лишавање пословне способности и донето је 13 судских одлука за лишење пословне способности.
* За 58 корисника непосредни старатељ је стручни радник Центра, за 91 корисника неко од сродника или друга физичка лица. Највећи број ових лица се налази на смештају у установама за смештај (139), док се остала лица налазе у породицама или код сродника/старатеља.
* Привремено старатељство - евидентирано 201 корисник/ца. У 2024. години евидентирано је 179 нових корисника/ца у поступку одређивања привременог старатељстава. Током године евидентирано је 170 захтева, који се односе на: постављање привременог старатеља у поступцима реализовања смештаја у установу социјалне заштите, у поступцима располагања пензијама, заштите личности и интереса у судским поступцима, преиспитивања услуге и сл.

**Смештај корисника**

***А) Породични смештај***

Током 2024. године 15 - оро корисника/ца је било обухваћено услугом породичног смештаја у старосној групи младих особа.

 ***Б) Смештај у установу социјалне заштите***

.

Током 2024 године услугу смештаја користило је 411 лица (2023-506,2022.г.-492,2021-480,2020-448; 2019.457; 2018-450). У односу на претходне године евидентирано је смањење броја корисника ове услуге .

 За 84 корисника се чека пријем на смештај, разлог попуњеност капацитета пружаоца услуге, Геронтолошког центра Крагујевац. Током 2024. године евидентирано је 205 нових захтева за смештај у установу социјалне заштите (2022-235,2021-226, 2020-214; 2019-292; 2018-235). Реализовано је 92 смештаја, за 82 корисника је због смрти престао смештај, па је на дан 31.12.2024.године на смештају у установама социјалне заштите 329 лица.

Старосна структура корисника смештаја у установу социјалне заштите

- **млади-**10 лица (6 мушког пола, 4 женског), на дан 31.12.2024 -10 корисника/ца;

- **одрасла лица** -120 лица( 68 мушког, 52 женског пола). Највећи број ових корисника налази се на смештају у Заводу за заштиту одраслих "Мале Пчелице"-119 корисника.

- **старија лица**-281 лица( 112 мушког и 169 женског пола). У току године смештај је реализован за 92 лица (2023 – 140).

За 82 лица је током 2024.године престала потреба, па је 31.12.2024.на смештају 329 корисника.

Услуге смештаја током 2024. године реализовале су се у Установи за одрасле и старије ( Геронтолошки центар Крагујевац) за већи број корисника/ца. Мањи број корисника смештаја налазе се у Геронтолошким центрима у другим опшинама, по личном захтеву, ГЦ Бежанијска коса, ГЦ Матарушка бања итд.

## Служба се током године сусретала са проблемима недостатка слободних места за смештај лица са сметњама у развоју, лица са проблемима у менталном функционисању, лица са телесним оштећењима, лица која су бивши зависници од алкохола и психоактивних супстаци, лица која су боловала хепатит Ц, ХИВ позитивни, бивши осуђеници који су радно неспособни, болесни и без сродника,бескућници, као и они којима у отвореној средини није могуће пружити адекватну подршку,лица који су зависници од алкохола ( услед медицинских индикација за смештај у специјалну установу, ризични по личну и безбедност других).

Некада је разлог за немогућност пријема попуњеност капацитета, а некада установа одбија пријем услед немогућности да обезбеди адекватне услове, поготову када су у питању лица која испољавају неки облик асоцијалног понашања ( што може бити последица менталних болести). Корисницима су предочене могућности реализације смештаја у установама смештаја у приватном сектору, а по упутству и препоруци надлежног Министарства.

У континуитету током 2024.године био је проблем пријема корисника у прихватилиште за одрасла лица. Капацитет за пријем је ограничен на 8 корисника, у Прихватилишту за одрасла лица ,,Свети Јоаким и Ана„ за кориснике града Крагујевца, тако да и током 2024.године није решен проблем збрињавања одраслих и старих лица.Приликом неодложне интервенције било је неопходно изместити корисника из Прихватилишта како би се ослободило место за пријем новог корисника.

 ***Ц)*** ***Смештај у Прихватилиште за одрасла и старија лица*** - током 2024.године збринута су 29 лица. У односу на 2023. годину, број реализованих смештаја је мањи за 2. У погледу полне структуре корисника Прихватилишта, 12 је женског пола а 17корисника мушког пола. У погледу старосне структуре корисника, 11-оро су одрасла а 18-оро старија лица.

Почетком 2021.године отворено је Прихватилиште за одрасла лица при "Човекољубљу" капацитета осам корисника, за подручје Крагујевца. Међутим, током 2024.године потребе за ургентним смештајем биле су веће од ових капацитета као и свих предходних година.

Током године, стручни радници су се константно сусретали са проблемом ургентног и неодложног збрињавања одраслих/старих лица, како у време радног времена, тако и током дежурства у ситуацијама када је обустављен пријем корисника у Прихватилише за одрасла и стара лица. Проблеми су били присутни у ситуацијама када је угрожено лице потребно ургентно сместити (излазак из болнице, или се ради о бескућнику, или је лице затечено на улици из других разлога, а његово целокупно, а пре свега здравствено стање захтева стручну негу, заштиту и надзор).

**Остале услуге за старије особе у заједници**

Услуга помоћ и нега у кући за одрасле и старије особе и дневни боравак за старије је препозната као веома значајна, а у циљу унапређења квалитета живота корисника и спречавања одласка у установу социјалне заштите.

Током године, Центар је на услугу Помоћ у кући упутио 29 остарелих особа и 1 одраслу особу и 6 старијих особа на услугу Дневни боравак за одрасле и старије. Имајући у виду све већи број старијих особа на подручју града Крагујевца, неопходно је даље развијање ових и нових услуга, као обезбеђивање доступности ових услуга на сеоским подручјима.

**Право на додатак за помоћ и негу другог лица/увећани додатак**

|  |  |
| --- | --- |
|  **2023**  |  **2024**  |

 Право на додатак за помоћ и негу другог лица користило је 432 корисника/ца а право на увећани додатак за помоћ и негу другог лица користило је 815 лица.

У периоду од 01.01.2024.г. до 31.12.2024.г. за остваривање права на додатак за помоћ и негу другог лица евидентирано је 524 нових захтева ( 258 признато, 86 одбијено и 100 обустављено, а за 80 корисника/ца се чека вештачење), а за право на увећани додатак за помоћ и негу другог лица истом периоду евидентирано је 678 нових захтева ( 244 признато право,338 одбијен захтев , 11 обустављено а за 85 се чека вештачење).

**4. ЗАШТИТА ЖРТАВА НАСИЉА У ПОРОДИЦИ**

У периоду од 01.01.2024 до 31.12.2024.године Центар за социјални рад „Солидарност“ у Крагујевцу је евидентирао 948 пријава сумњи на насиље у породици и за занемиривање деце.

*Број пријава за сумњу на насиље у период у 2022-2024.године*

 2022 2023 2024

У односу на претходне године смањен је броја пријава, у односу на 2023г. око 11,3%.

**Пријаве за сумњу на насиље према томе ко их је поднео у 2024.**

|  |  |  |
| --- | --- | --- |
| **Члан породице**  |  | **15** |
| **друго лице ван породице** |  | **0** |
| **полиција** |  |  | **854** |
| **суд/тужилаштво** |  |  | **0** |
| **орган старатељства по службеној дужности** |  | **24** |
| **жртва** |  |  | **44** |
| **неко други/анонимна пријава** |  |  | **11** |
| **УКУПНО:** |  |  | **948** |

Анализа подносилаца пријава показује да преко 90% од укупног броја пријава долази од полиције.

Структура пријава према старости:

- 99 пријаве односе се на сумње на злостављање и занемаривање деце;

- 849 пријава за сумњу насиља над пунолетним лицима.

Од укупног броја пријава, 722 се односе на жене (76%). Оне трпе насиље најчешће од својих брачних/ ванбрачних партнера, од својих бивших партнера и од других чланова породице/сродника.

Међу пријавама које се односе на кориснике мушког пола (93 укупно), највећи број се односи на пријаве одраслих и старијих који су жртве од стране деце, брата или сестре, од партера.

Кад су у питању пријаве за сумњу насиља над старијим особама(укупно 133), најзаступљеније је насиље од деце , од стране супружника и од других сродника/ лица.

*Број нових пријава према доминантном облику насиља*

Доминантан облик насиља је психичко насиље - 71%.

 У складу са успостављеном организацијом рада у Центру пријаве сумњи на насиље усмераване су, зависно од садржаја примљене пријаве на Службу за заштиту деце и младих и на Службу за заштиту одраслих и старих .

**Број ново пријављених случајева према старости**

* Укупан број жртава породичног насиља, у свим старосним групама ( са пренетим случајевима из претходних година) на којима је Центар радио 2024.години је 1863 корисника/ице у свим старосним групама што упућује на закључак да стручни поступци дуго трају, да се понављају насиља у породици и пријаве за исте жртве.

Ступањем на снагу Закона о спречавању насиља у породици (“Сл. гласник РС“,

бр.94/2016) уређује се спречавање насиља у породици и поступање државних

органа и установа у пружању заштите и подршке жртвама насиља у породици.

За спречавање насиља у породици и пружању заштите жртвама породичног насиља одређеним овим законом надлежни су полиција, јавна тужилаштва, судови опште надлежности и прекршајни судови као надлежни органи и центри за социјални рад као установе. Што се тиче самог поступка од суштинског значаја је пријава и препознавање насиља у породици. Центри за социјални рад дужни су да неодложно пријаве полицији или јавном тужиоцу свако сазнање о насиљу у породици. У даљем поступању надлежног полицијског службеника процењује се ризик. Надлежни полицијски службеник најчешће тражи мишљење центра за социјални рад о постојању ризика од насиља у породици. Ако после процене ризика надлежни полицијски службеник установи непосредну опасност од насиља у породици доноси се наређење којим се изриче хитна мера учиниоцу, који је доведен у надлежну организациону јединицу полиције.

Хитне мере су: мера привременог удаљавања учиниоца из стана и мера привремене забране учиниоцу да контактира жртву и прилази јој. Наређењем могу да се изрекну обе мере. Након тога, после пријема обавештења, процене ризика и наређења основни јавни тужилац вреднује процену полиције и уколико процени непосредну опасност дужан је да суду поднесе предлог да се хитна мера продужи у року од 24 сата. Трајање хитне мере коју изриче надлежни полицијски службеник траје 48 сати од уручења наређења. Суд може хитну меру продужити за још 30 дана.

* У оквиру примене Закона о спречавању насиља у породици полиција и суд су

током 2024.године **изрекли 2550 хитне мере( у 2023 г.-1632, 2022.г.- 1854, 2021 г. 1758) .**

|  |
| --- |
| Број хитних мера изречених учиниоцима -јануар-децембар 2024. год.- према врсти мере и службеном лицу које изриче меру [[13]](#footnote-13)  |
| Број хитних мера  | Службено лице које изриче меру | УКУПНО |
| Полицијски службеник | Суд |
| Мера привременог удаљења учиниоца из стана  | 484 | 271 | 755 |
| Мера привремене забране учиниоцу да контактира жртву насиља и прилази јој | 1041 | 754 | 1795 |
| УКУПНО | 1525 | 1025 | 2550 |

Током 2024.године Полиција је изрекла 1525 (у 2023 – 1111,2022.-873,2021- 935,2020-984; 2019-години 665).

Пред Основним судом у Крагујевцу је у току 2024.године покренут је и вођен 791 поступак,у коме су полицијски службеници изрекли хитну меру/е и предложили продужење истих , па је Основни суд у Крагујевцу у укупно 754 предмета продужио хитну меру забране учиниоцу да контактира жртву насиља и прилази јој , у 271 је продужио хитну меру привременог удаљења учиниоца из стана , уз напомену да постоје предмети у којима су одређене , односно продужене обе наведене хитне мере, као и предмети у којима је одређена , односно продужена само једна хитна мера. Током године у великом броју случајева је долазило до понављања хитних мера, услед поновљених насиља, али и кажњавања починиоца насиља због прекршених хитних мера (новчана казна,затвор).[[14]](#footnote-14)

Током године реализовано је редовно учешће стручних радника Центра, руководиоца и супервизора,у раду Групе за координацију при тужилаштву. Руководиоци Служби Центра и супервизори су ангажовани у припреми и раду Групе за коорадинацију и сарадњу на заштити жртава насиља у породици, чији се састанци одржавају два пута месечно у Основном јавном тужлаштву.

Током године донето је 435 (2023 -355 ,2022.-328, 2021-255) индивидуалних планова заштите и подршке жртвама насиља.

Сарадња са Полицијском управом Крагујевац реализује се скоро на дневном нивоу, са ОЈТ-ом по утврђеној динамици, по процедурама утврђеним формалним прописима и праксом, која прати упуте ресорних Министарстава, кроз рад Групе за координацију при ОЈТ-у Крагујевац за спречавање насиља у породици. Припрема за рад у Групи подразумева израду извештаја, допунских извештаја и планова. Извештаји се излажу на Групи, а потом и доноси заједничка одлука Групе, са предлогом мера и планираних активности.

Велики број пријава, ограничено време за поступање, висок степен одговорности, очекивања ресорних Министарстава али и јавности да се унапреде системи и њиховим координираним деловањем обезбеди жртвама насиља ефикаснија и свеобухватнија заштита, чини све скупа рад сложеним и захтевним у погледу издвајања потребног времена за рад.

У периоду примене Закона и учествовања у раду Радне групе за координацију и сарадњу испољене су и тешкоће, које се односе на несразмеру између броја пријављених/откривених случајева насиља у породици и кадровских ресурса у Полицијској управи, ОЈТ и Центру за социјални рад.

У 2024. години Суд је донео 32 пресуде (2023- 68,2022-58,2021-58пресуда) у вези са одређивањем мере заштите од насиља у породици, и то: забрана даљег узнемиравања члана породице 16, забрана приближавања члану породице-10; забрана приступа у простор око места становања-6.

Током 2024.године, Центар је поднео четири тужбе за одређивање мере заштите од насиља у породици за одраслa лицa. У извештајној години поднете су три тужбе за потпуно лишење родитељског права и једна за делимично лишавање родитељског права.

* У 2024.г у Прихватилишту за жртве насиља у породици збринуто је 14 жена и

21 дете, издато 17 упута за смештај. У односу на претходну годину, број корисница Прихватилишта је мањи. Све кориснице су са подручја града Крагујевца.

Женама у Прихватилишту је обезбеђено бесплатно правно заступање у кривичним и грађанско-правним поступцима. Подршка женама жртвама насиља је пружана кроз психолошко саветовање, упућивање на услуге у заједници, новчану помоћ, посредовање у запошљавању, радно ангажовање и др.

Жене, жртве насиља су упућиване и на друге услуге у заједници (Саветовалиште за брак и породицу, Саветовалиште за ментално здравље), пружана им је материјана помоћ, укључиване су у радно ангажовање у различитим установама у локалној заједници.

**5. СОЦИО МАТЕРИЈАЛНО УГРОЖЕНИ КОРИСНИЦИ**

Корисници социјалне заштите остварују право на различите врсте материјалне подршке у складу са Законом о социјалној заштити и Одлуком о социјалној заштити града Крагујевца, у циљу обезбеђења егзистенцијалног минимума и подршке социјалној укључености. Материјална подршка се остварује путем новчане социјалне помоћи, увећане новчане социјалне помоћи, једнократне новчане помоћи и помоћи у натури.

Наведена права је у 2024.години користило 7397 корисника/ца свих старосних група материјално необезбеђених лица, што представља 4,3 % укупног броја становника града Крагујевца, што је мањи обухват грађана града Крагујевца. У укупном броју корисника, 1657 су деца а 5740 млада,одрасла и старија лица. У односу на 2023.годину, број корисника је мањи за 10,6%.

**А) Права на новчану социјалну помоћ (Закон о социјалној заштити)**

*Број породица-корисника права на НСП. у периоду 2022-2024.година*

 2022 2023 2024

Током 2024.године евидентирано je 1.102 поступака за новчану социјалну помоћ, од тога 928 је број признавања, 90 одбијања, 53 обустављено и 23 захтева су одбачена.

Током године покренуто је 531 поступак за преиспитивање права на новчану социјалну помоћ ( годишње преиспитивање) , за 477 захтева донето је решење без промене односно и даље тече право, за 29 престало је право а у 5 случајева обустављен поступак.

Током 2024.године право на новчану социјалну помоћ користило је 1.758 појединца/породице, у оквиру којих је било 5740 лица, што је 3,3% укупног броја становника Крагујевца.

Исплата наведеног права из надлежног министартва током године је била континуирана и без кашњења.

У 2024.години право на посебну новчану накнаду остварило је 11 корисника/ца.

У извештајној години студенти Економског факултета Универзитета у Крагујевцу, у сарадњи са Центром за социјални рад, по 14 пут организовали су хуманитарну акцију “Студентско срце“.У просторијама Економског факултета уручени су пакети за 50 материјално угрожених породица,са троје и више деце, односно за 164 деце.

Црвени крст Kрагујевац је у децембру месецу 2024.године организовао традиционалну поделу пакетића за децу старости до 10 година, чији су родитељи корисници Програма"Народне кухиње". Укупан број деце која су добила пакетиће је 44 из 19 породица.

**Б) Права финансирана средствима града Крагујевца**(**Одлука о социјалној заштити града Крагујевца)**

Права на материјалну подршку утврђена овом Одлуком су:

1. Право на једнократну помоћ;

2. Право на опрему корисника за смештај у установу или другу породицу;

3. Право на путне трошкове и исхрану пролазника;

4. Право на накнаду трошкова сахране;

5. Право на бесплатан оброк.

У току 2024 године примљено је 5.607 нових захтева, што је у односу на број захтева у 2023.години ( 5.918), мање за 5,2% .

У структури новоевидентираних једнократних новчаних помоћи у 2024.години, највећи број захтева односи се на право на:

* једнократну новчану помоћ (задовољавање основних животних потреба (2980), набавка лекова(1340) и добро радно ангажовање(1221)) - 5.544, што је за 16,5% више у односу у на 2023 г. ( 2023- 4.758, 2022-4.134,2021-4669,2020-4468),
* Право на опрему корисника за смештај у установу или другу породицу –11,
* Право на путне трошкове и исхрану пролазника – 3,
* Право на накнаду трошкова сахране – 52,
* Право на бесплатан оброк 1.

Континуирано подношење захтева Центру за остваривање једнократних и других новчаних давања указује на присуство великог броја породица и појединаца, којима је ова врста помоћи неопходна. Све породице које остварују право на новчану социјалну помоћ, јављају се Центру и за остваривање права на једнократну новчану помоћ.

У складу са потписаним Споразумом о сарадњи са месним заједницама, установама у локаној заједници, којим је дефинисан поступак реализације права на једнократну новчану помоћ-добровољно радно ангажовање радно способних лица, која се налазе у стању социјалне потребе,просечно месечно је било ангажовано 100 лица, са месечним износом од 8.000,рсд, уколико остваре 100 сати ангажовања.

Структура предмета једнократних новчаних помоћи у 2024.години

|  |
| --- |
| **Табеларни приказ реализованих права и услуга у социјалној заштити 2024. године** |
| Назив права/услуга | Број корисника | Укупно планираних средстава у буџету Града за 2024. годину | Укупно исплаћених средстава у буџету Града за 2024. годину |
| Право на једнократну помоћ | 4323 породице,појединаца  | 51.855.969,00 рсд | 48.078.700,00 рсд |
| ЈНП-добровољно радно ангажовање | 110 корисника | 14.470.000,00 рсд | 9.550.600,00 рсд |
| Право на опрему корисника за смештај у установу или другу породицу | 11 корисника | 240.000,00 рсд | 140.000,00 рсд |
| Право у посебним случајевима ( члан 76 Одлуке) |   5 корисника | 1.500.000,00 рсд | 595.000,00 рсд |
| Право на путне трошкове и исхрану пролазника | 3 корисника | 10.000,00 рсд | 5.000,00 рсд |
| Право на накнаду трошкова сахране | 52 корисника  | 4.000.000,00 рсд | 3.073.762,27 рсд |
| УКУПНО |  | 72.075.969,00 рсд | 61.438.062,27 рсд |

За реализовање свих права по Одлуци о социјалној заштити града Крагујевца у 2024.години, планирана су средства у износу од 72.075.969,00 динара. Закључно са 31.12.2024.годин, реализовано је 61.438.062,27 динара.

У 2024.години по закључку Владе РС, 05 Број 401-6729/2024-1 ,од 25.07.2024.године исплаћено је 10.450.000,00 динара за 209 радника "Застава камиони", финансијска средства су обезбеђена из буџета РС.

 На иницијативу Удружења грађана «Ромски културни и просветни центар «за лица која се налазе у стању социјалне потребе, признато је право на једнократну новчану помоћ ,за 625 лица ромске националности ,у износу од 1.562.500,00 динара .

Право на коришћење бесплатног оброка, који се реализује Црвеном крсту Крагујевац, у 2024.години користило је просечно месечно 507 појединаца - породица, односно дневно је реализовано 870 оброка.

**IV. ОСТАЛИ СТРУЧНИ ПОСЛОВИ ЦЕНТРА**

* **Услуге процене и планирања**

У 2024.години стручни послови обављали су се у складу са Правилником о оргнизацији, нормативима и стандардима рада центра за социјални рад .

Евалуација планова заштите вршила се у сарадњи са корисником, односно дететом, у складу са узрастом, са родитељима, одраслим или старијим корисником. Евалуација планова се одвијала кроз супервизијски преглед. У појединим случајевима евалуација је рађена и по организовању конференције случаја.

Супервизијски послови у Центру за социјални рад организовани су у оквиру Службе за заштиту деце и младих са три супервизора и у Служби за заштиту одраслих и старих са једним супервизром.

Супервизијски процес се одвијао кроз групне и индивидуалне супервизије састанке.

У 2024.години у 338 случајева супервизор је радио као водитељ случаја.

Посебна пажња је посвећена учешћу у раду Групе за координацију и подршку жртвама насиља у породици којом координира Основно јавно тужилаштво. У 2024 години донето је 335 индивидуалних планова заштите и подршке жртви насиља на Групи за координацију и сарадњу : за децу 238 планова, одрасле 157 и за старије 40 планова.

Водитељима случаја су на располагању стручна упутства /елементи за извештавање на Групи али и елементи за спровођење евалуације инерсекторских планова .

Месечно и тромесечно је са супервизорима праћено поступање по примљеним захтевима. Супервизори и руководилац су укључени у тимове при разматрању годишњих извештаја старатеља. Замену супервизора током годишњег одмора, боловања и одсустава по другим основима обављају руководилац/други супервизор. Замену одсутног водитеља организују супервизор и руководилац примерено околностима случаја.

 У 2024. години примљено је 8 нових притужби и приговора на рад Центра,5 захтева за изузеће стручних радника и 10 притужби на рад стручних радника. Изузећа стручних радника су се односила на бракоразводне спорове.

* **У 2024.години два стручна радника на пријему сачинила су 5.946 пријемних процена/пријемних листова.**

|  |  |  |
| --- | --- | --- |
| * **Остали послови Центра/израда уверења, потврда**
 |  |  |
|  |  |
|

|  |  |  |
| --- | --- | --- |
| ОСТАЛИ ПОСЛОВИ |   | Број |
| уверење да није одређена мера заштите од насиља у ородици  |   | 68 |
| уверење о пословној способности  |  146 |
| уверење о непосредној бризи о мал.детету  |   | 74 |
| уверење за отпуст из држављанства  | 16 |
| потврда за подобност бављења хранитељством | 31 |
| потврда у вези материјалних давања |  126 |
| уверење да мајка/отац брине о детету  | 1778 |
| УКУПНО | 2239 |

 |  |
|  |  |  |
|  |  |
| У 2024.години евидентирано је 2239 захтева грађана који се односе на различитауверења и потврде, а у циљу остваривања различитих права.Највећиброј захтева односи се на издавање уверења да мајка, односно отац брине о детету, у поступку остваривања права на родитељски додатак (прво, друго,треће и четврто дете )- 1778. У извештајној години издато је 74 уверења ради остваривања права по Уредби Владе РС на новчана средства , изградњу, учешће у куповини ,односно куповини породично-стамбене јединице. |  |
| * **Услуге неодложне интервенције**

  |  |
| Сагласно Закону о социјалној заштити и Посебном колективном уговору за социјалној заштити и Одлуци директора о Плану приправности стручних радника, Центар обезбеђује услуге неодложних интервенција 24 сата дневно. На почетку месеца доноси се План приправности за стручне раднике који се финансирају из буџета РС и буџета ЛС. Стручни радник након активног дежурства сачињава службену белешку .Стручни радници који се финансирају из буџета РС у 80 случајева имали су активно дежурство а стручни радници које финасира ЛС у 3 случаја имали су активно дежурство.У периоду јануар - децембар 2024 године реализовано је укупно 405,50 сати активног дежурства и 6.198,50 сати пасивног дежурства .Надлежно министартво је пренело Центру укупно 601.082,16 динара нето.. За активно дежурство у 2024 .години град је пренео 8.180,40 динара за 12 сати и за 160 сати пасивног дежурства 8.261,56 динара , укупно 16.441,96 динара. |  |
|  |  |  |
|  |  |  |
| * **Услуге у локалној заједници**
 |  |

**- Социјално становање у заштићеним условима** је услуга која актуелним корисницима обезбеђује становање у наменски изграђеним објектима, стручну подршку и одговарајуће облике помоћи у самосталном живљењу. Током године овом услугом је обухваћено 272 лицa на три локације у граду у 103 стамбенe јединицe. Ово право реализовано је у сарадњи са Локалном самоуправом.

|  |  |  |  |  |  |  |
| --- | --- | --- | --- | --- | --- | --- |
| Прихватилиште за децу и младе | Прихватилиште за жртве насиља у породици | Прихватилиште за одрасле и старије особе | Дневни боравак за децу и младе  | Саветовалиште за брак и породицу | Дневни боравак за старије особе | Помоћ и нега у кући |
| **10** | **35( 14 жена и 21 дете)** | **29** | **36** | **488** | **10** | **112** |

У посматраном периоду Центар је на друге пружаоце услуга социјалне заштите у зависности од захтева за коришћењем услуге упућивао кориснике/це за услугу Лични пратилац детета, услугу Персоналне асистенције и на услугу Дневни боравак за одрасле са сметњама у развоју,за које град Крагујевац у складу са Законом о социјалној заштити набавља услуге путем јавних набавки .

У 2024.години услугу Дневни боравак за децу и младе са сметњама у развоју при ШОСО „Вукашин Марковић“ користило је 80 деце и младих.

Од 2019.године реализује се и услуга **персонална асистенција**, а намењена је пунолетним лицима са инвалидитетом са процењеним I или II степеном подршке која је кориснику неопходна за задовољавање личних потреба и укључивања у образовне, радне и друштвене активности у заједници. Према подацима Центра за самостални живот Крагујевац ову услугу у 2024.години користило је 11 корисника/ца.

Услугу Дневни боравак за одрасле са сметњама у развоју чији је пружалац Социјална кооператива „Вивере“ у 2024.години користило је 15 корисника.

Изменом Одлуке о социјалној заштити града Крагујевца у 2021.години предвиђена је услуга Лични пратилац,намењена деци са инвалидитетом, односно са сметњама у развоју, којима је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима. Услов за остваривање права на ову услугу је укљученост детета у васпитно-образовну установу, односно школу, до краја редовног школовања, укључујући завршетак средње школе. Центар је на предлог корисника процењивао потребу и задовољавање критеријума за остваривање права на ову услугу, а реализовао је лиценцирани пружалац услуге.

У 2024 години Центар је на коришћење услуге лични пратилац , упутио 37 корисника.

**Сарадња са другим институцијама у локалној самоуправи и Републици**

Током 2024.године реализована је сарадња са надлежним министарствима, Локалном самоуправом, Републичким заводом за социјалну заштиту РС, Комором социјалне заштите, стручним удружењима, установама социјалне заштите, како у граду тако и шире у Србији, удружењима, медијима и свим осталим социјалним актерима (судство, школе, полиција, здравствене организације).

Сарадња са Локалном самоуправом реализована је континуирано, по питању

Примене Одлуке о социјалној заштити Града Крагујевца, превазилажења актуелних проблема грађана.

Сарадња са Регионалним Центром за породични смештај и усвојење је усмеравана на унапређење заштите деце на породичном смештају.

Сарадња са Центром за развој услуга социјалне заштите „Кнегиња Љубица“ била је усмерена на информисање о лиценцираним услугама као и упућивање на коришћење истих.

 Сарадња са установама социјалне заштите, у заштити одраслих и старијих корисника била је континуирана, са честим контактима са стручним радницима установа, а у циљу проналажења могућности за благовременим смештајем лица која су била у стању потребе, односно смањења периода чекања.

Реализована је комуникација са органима правосуђа, Полицијском управом Крагујевац са циљем унапређења сарадње у складу са Споразумом, дефинисаним обавезама и одговорностима.

 Као и претходних година, стручни радници Центра су учествовали у радним телима Асоцијације центара за социјални рад, стручни радник је члан Скупштине Асоцијације центара за социјални рад,Удружења стручних радника социјалне заштите, Савета за здравље Града Крагујевца, Савета за запошљавање, Мобилног тима и др..

* **Аналитичко-истраживачки рад**

У 2024. години обављени су следећи послови:

* Сачињен је Извештај о раду Центра у Крагујевцу за 2023.годину;
* Сачињен План рада Центра за социјални рад за 2025 годину;
* Сачињаване месечне и кварталне анализе евидентираних захтева за рад, у сарадњи са руководиоцима служби, у циљу редовног сагледавања ажурности на предметима, вођења прописане евиденције и сагледавања оптерећености служби;
* Информисање јавности о актуелностима у раду Центра;
* Сарадња са медијима, НВО, осталим установама и институцијама;
* Ажурирање сајта Центра за социјални рад;
* Ажурирање Информатора о раду Центра за социјални рад током године;
* Активно учешће у сегменту унапређења вођења евиденције и документације Центра;
* Сарадња са различитим актерима на спровођењу пројектних активности;
* Достављање података и упитника релевантним установама и институцијама.

  **ЗАКЉУЧНА РАЗМАТРАЊА**

* Годишњи извештај о радуЦентара за социјални рад"Солидарност" представља

 анализу рада Центра за период од 1. јануара до 31. децембра 2024. годину и израђен је у процесу редовног годишњег извештавања о раду установа у систему социјалне заштите.

* Током године улагани су велики напори запослених како би се реализовала укупна делатност, у складу са расположивим ресурсима и временом које је било на располагању,као и претходних година због непопуњавања места стручних радника, како оних чији је радни однос престао отказом уговора о раду тако , боловања дужих за месец дана, нега детета и спреченост на основу болести.
* На дан 31.12. 2024.године Центар има 64 радника, од којих 57 на неодређено

време и 7 на одређено. Из средстава Републике финансира се 53 радника, док локална самоуправа финансира 11 радника. У погледу родне структуре од укупног броја запослених, 12 су мушког (18,7%) а 52 женског пола (81,3%). У 2024. години престао је радни однос за троје запослених из Службе за финансијско – административне и техничке послове због остваривање права на старосну пензију .

* Број запослених стручних радника у Центру је недовољан у односу на велики

број захтева за рад, велики број корисника и прописане стандарде рада. Због обима посла и сложених проблема већине породица са којима се ради ( повера деце у бракоразводним поступцима,насиље, заштита деце, младих, одраслих и старијих..) са постојећим бројем стручних радника се тешко обављају сви задаци у задатим роковима и по свим предвиђеним стандардима.

* Током 2024. године евидентирано је 19.305 предмета/захтева за социјалну и породично-правну заштиту , извршење је 81,88% .
* Током 2024.године Центар је eвидентирao 20.424 корисника из социјално-правне заштите, што представља 12% укупног броја становника града Крагујевца,што је за 23,1% више корисника у односу на 2023 годину. У погледу полне структуре, као и претходних година доминирају особе женског пола 10.892 (53,3%), док су 9.532 корисника мушког пола(46,7%).
* Број корисника социјалне и породично правне заштите у 2024.години показује тенденцију раста у односу на претходне године. У односу на број корисника у 2023.г. евидентирано је повећање за 3.837 корисника, односно за 23,1%. Током 2024.године године евидентирано је 3.859 нових корисника/ца ,док је у пасиву одложено 1.098 корисика. Закључно са 31.12.2024.године евидентирано је 19.326 активних корисника, односно настављен је рад у 2025.години.
* У структури корисничке групе пунолетних лица у 2024.години доминирају материјално угрожена лица, корисници новчаних давања (НСП, увећана новчана помоћ, једнократне, помоћ у натури) – 5.740 (2023-6.483), што је 35,6% од укупног броја пунолетних корисника а 36% укупног броја корисника Центра у 2024.
* У односу на број појединаца/породица испољено је смањење у 2024.години , на дан 31.12.2024.године активно је 996 појединца/породица, што је за 23,9% мање у односу на 2023.годину(1234). Током године право на новчану социјалну помоћ користило је 1757 појединаца/породица односно 5740 корисника/ца.
* Као и претходних година, у укупном броју корисника социјалне заштите, доминантну групу корисника у 2024.години представљају одрасли корисници ( 26-64 година) – 43,7%, деца су заступљена са 21,2%, са 24,5% старија лица, док је најмање заступљена групација младих, старости од 18-26 година старости - 10,6%.
* У односу на 2023.годину повећање броја корисника испољено је у свим старосним групама корисника/ца.

У структури једнократних новчаних помоћи, примљених у 2024.години, највећи број захтева односи се на право на:

* једнократну новчану помоћ (за задовољавање основних животних потреба,за лечење и набавку лекова).

Континуирано подношење захтева Центру за остваривање једнократних и других новчаних давања указује на присуство великог броја породица и појединаца, којима је ово право неопходно. Породице које остварују право на Новчану социјалну помоћ, јављају се Центру и за једнократне помоћи.

* Број корисника услуга социјалне заштите, дефинисане Одлуком о социјалној заштити града Крагујевца и постојећи капацитети актуелних услуга у заједници, не прате у довољној мери потребе корисника посебно проблем је изражен за коришћење услуге смештаја Прихватилишта за одрасле и старије особе.
* Градунедостају и услуге социјалне заштите, као што су: породични сарадник за децу из породица у ризику, породични сарадник за породице са децом са сметњама у развоју, свратиште, породични смештај за одрасла лица, палијативна нега и друге.
* У систему услуга социјалне заштите у Републици Србији у дужем временском

 периоду недостају специјализоване установе које би пружале интензивне третмане, лечење и безбедност деци и младима са менталним проблемима и поремећајима у понашању. Стручни радници који раде на основним пословима/водитељи случаја и даље препознају потребу за отварањем одељења дечије психијатрије, јер тренутно у УКЦ Крагујевац ангажован је и даље један дечији психијатар и не хоспитализују се деца до 18 година.Приликом евидентирања деце са проблемима у сфери менталног здравља користе се ресурси здравствене заштите из Београда.

 Реализујући делатност, Центар за социјални рад је током 2024.године сарађивао са свим установама социјалне заштите у систему, као и са свим другим установама које су на различите начине укључене на заштити корисника социјалне заштите.

**У Крагујевцу, број 55100- 840/2025 од 23.04.2025.године**

 Директор

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Предраг Ивковић, дипл.правник

1. Републички завод за статистику [↑](#footnote-ref-1)
2. Витална статистика РЗС [↑](#footnote-ref-2)
3. ДевИнфо Србија јануар 2025 [↑](#footnote-ref-3)
4. Витална статистика РЗС [↑](#footnote-ref-4)
5. РЗС ДевИнфо,јануар 2025.година [↑](#footnote-ref-5)
6. ГУ за друштвене делатности града Крагујевца [↑](#footnote-ref-6)
7. Регистар матичних књига града Крагујевца [↑](#footnote-ref-7)
8. НСЗ Филијала Крагујевац [↑](#footnote-ref-8)
9. РЗС ДевИнфо [↑](#footnote-ref-9)
10. РФ ПИО Филијала Крагујевац [↑](#footnote-ref-10)
11. РЗС јануар 2025 [↑](#footnote-ref-11)
12. Подаци Министраства за рад, запошљавање, борачка и социјална питања (листинзи исплате прав); [↑](#footnote-ref-12)
13. Извештај Основног суда у Крагујевцу (бр.СУ-VIII-10/25

Извештај МУП 03/23/2/1/4 Сл./25 [↑](#footnote-ref-13)
14. Извештај Основног суда у Крагујевцу јануар 2025.г. [↑](#footnote-ref-14)